Wagashi

Ang  ay tradisyonal na Hapones na kumpites, karaniwang gawa sa mga sangkap na nakabatay sa halaman at nagbibigay-diin sa pana-panahong tema. Kadalasang gumagamit ang wagashi ng mga paraan ng pagluluto na nagmula bago ang impluwensiyang Kanluranin sa Hapon. Madalas itong inihahain kasama ng berdeng tsaa.

Karamihan sa mga wagashi ngayon ay nagmula noong panahong Edo (1603–1868). Ito ay isang panahon ng kapayapaan, pag-unlad sa ekonomiya at kultura, at pagtaas ng domestikong kakayahan sa paggawa ng asukal. Noong panahong Edo, ginawaang isang uri ng wagashi na tinatawag na  sa pamamagitan ng pagmamasa ng pininong puting balatong, gyūhi, asukal, kamote, at iba pang mga sangkap, at hinuhubog ito sa iba’t ibang kulay at anyo batay sa mga pana-panahong bulaklak, hayop, kalikasan, kaganapan, kaugalian, at iba pang mga tema.

 Kahulugan 
Sa Hapon, ang salitang ginagamit para sa matatamis o kumpites, , ay dating tumutukoy sa mga prutas at nuwes. Maaaring kainin ang mga prutas at nuwes bilang mga meryenda sa pagitan ng mga pagkain at ihain bilang mga “kumpites” tuwing may seremonya ng tsaa. Ang salitang wa ay may kahulugang “Hapones”, at ang kashi ay nagiging gashi sa mga salitang tambalan; samakatwid, ang wagashi ay nangangahulugang “Hapones na kumpites.”

Noong 1603, ang unang taon ng panahong Edo (1603–1868), ang salitang  ay nangahulugan ng kumpites at prutas, at mas karaniwang ginamit sa pagtukoy sa mga prutas. Halimbawa, inilarawan sa diksiyonaryong Hapones-Portuges ng panahong iyon ang "quaxi" (菓子) bilang "prutas, lalo na ang prutas na kinakain pagkatapos ng kainan." Ang salitang , na ginagamit ngayon upang tumukoy sa mga prutas ngayon, ay isang labi ng parehong termino.

Inilikha ang salitang wagashi sa huling bahagi ng ika-19 na siglo upang maiba ang Hapones na kumpites sa mga matatamis, keyk at hinurnong pagkain na ipinakilala ng Kanluran na tinatawag na yōgashi (洋菓子). Subalit hindi naging karaniwan ang paggamit ng salitang wagashi para sa mga Hapones na kumpites hanggang matapos ang Ikalawang Digmaang Pandaigdig.

Hindi malinaw ang kahulugan ng wagashi, at malabo ang hangganan sa pagitan nito at ng iba pang mga uri ng Hapones na kumpites. Halimbawa, bagaman ipinakilala ang orihinal na kasutera (castella) mula sa Portugal, mahigit 400 taon na itong umiiral at binago upang umangkop sa panlasa ng mga Hapones; kaya naman ito ay itinuturing na isang wagashi. 

 Mga sanggunian 

Kategorya:Mga artikulong naglalaman ng Hapones
Kategorya:Lutuing Hapones